Document ID: 31993D0060

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Δεκεμβρίου 1992 σχετικά με τη σύναψη των συμφωνιών υπό μορφή ανταλλαγής επιστολών για την παράταση των προσαρμογών των συμφωνιών αυτοπεριορισμού μεταξύ της Ευρωπαϊκής Οικονομικής Κοινότητας και της Βουλγαρίας, της Τσεχικής και Σλοβακικής Ομοσπονδιακής Δημοκρατίας, της Ουγγαρίας και της Πολωνίας για το εμπόριο κρέατος προβάτου, αμνού και αιγός
(93/60/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τη σύσταση της Επιτροπής,
Εκτιμώντας:
ότι οι συμφωνίες αυτοπεριορισμού που έχουν συναφθεί μεταξύ της Ευρωπαϊκής Οικονομικής Κοινότητας και της Βουλγαρίας, της Τσεχικής και Σλοβακικής Ομοσπονδιακής Δημοκρατίας, της Ουγγαρίας και της Πολωνίας για το εμπόριο κρέατος προβάτου, αμνού και αιγός προσαρμόσθηκαν το 1990 στα πλαίσια των μέτρων που ελήφθησαν για να σταθεροποιηθούν οι αγορές στον τομέα αυτό-
ότι ο εν λόγω προσαρμογές παύουν να ισχύουν στις 31 Δεκεμβρίου 1992-
ότι είναι ανάγκη να προβλεφθούν προσωρινοί διακανονισμοί για το εμπόριο στους τομείς του κρέατος προβάτου, αμνού και αιγός, εν αναμονή της ολοκλήρωσης των διαπραγματεύσεων όσον αφορά τις γεωργικές συναλλαγές στα πλαίσια της Γενικής Συμφωνίας Δασμών και Εμπορίου-
ότι πρέπει, υπό τις παρούσες συνθήκες, να παραταθούν οι προσαρμογές των εν λόγω συμφωνιών αυτοπεριορισμού επί ένα έτος-
ότι θα πρέπει να ληφθούν υπόψη οι συνέπειες της εγκαθίδρυσης της ενιαίας αγοράς από την 1η Ιανουαρίου 1993-
ότι η Επιτροπή διεξήγαγε για το σκοπό αυτό διαπραγματεύσεις με Βουλγαρία, την Τσεχική και Σλοβακική Ομοσπονδιακή Δημοκρατία, τη Ουγγαρία και την Πολωνία που κατέληξαν σε συμφωνίες-
ότι πρέπει να εγκριθούν οι συμφωνίες αυτές,
ΑΠΟΦΑΣΙΖΕΙ:
Άρθρο 1
Οι συμφωνίες υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Βουλγαρίας, της Τσεχικής και Σλοβακικής Ομοσπονδιακής Δημοκρατίας, της Ουγγαρίας και της Πολωνίας για την παράταση των προσαρμογών των συμφωνιών αυτοπεριορισμού μεταξύ της Ευρωπαϊκής Οικονομικής Κοινότητας και της Βουλγαρίας, της Τσεχικής και Σλοβακικής Ομοσπονδιακής Δημοκρατίας, της Ουγγαρίας και της Πολωνίας για το εμπόριο του κρέατος προβάτου, αμνού και αιγός, εγκρίνονται εξ ονόματος της Ευρωπαϊκής Οικονομικής Κοινότητας.
Τα κείμενα των συμφωνιών αυτών επισυνάπτονται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες δεσμεύοντας την Κοινότητα.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 17 Δεκεμβρίου 1992.

Labels: 3
17
5